Tiigi ümber olid astmed, mis laskusid otse veeni. Astmetel seisis hulk palvetajaid, kes toimetasid sedasama puhastusriitust, mida kirjutavad ette hindude muistsed seaduseraamatud. Tiiki ümbritsesid kõikjal kabelid.  Tiik, kabelid ja palvetajad andsid kõik koos täieliku ja tervikliku pildi muistsest elukorraldusest, milles ükski detail ei meenutanud XX sajandit ega Euroopa kultuuri.